UN upozorava na širenje pustinjskog, neplodnog tla
40% zemljišta na Zemlji svrstava se u kategoriju suhog tla. Iz UN-a upozoravaju da je širenje pustinjskog tla glavna prijetnja čovječan
Desertifikacija je pojam koji označava proces postepenog širenja pustinja, i po opće životne uvjete opasnog propadanja i smanjivanja obradivog tla. Ti procesi karkteristični za mnoge dijelove svijeta već pune dvije decenije brinu stručnjake, a Ujedinjene nacije su ovu godinu proglasile godinom borbe protiv širenja pustinjskog tla. O toj vrsti opasnosti po ukupnu prirodnu razvnotežu detaljnije u rubrici koju je za Glas Amerike pripremila Zulima Palacio. Četrdeset procenata zemljišta na našoj planeti svrstava se u kategoriju suhog tla, izloženog opasnosti da postane potpuno sašušeno, neplodno i nalik na pustinju. Iz Ujedinjenih nacija stiže alarmantno upozorenje - širenje pustinjskog tla je glavna prijetnja čovječanstvu i jedan odod svjetski najalarmantnijih procesa propadanja okoline. Afrikanac Moctar Toure, stručnjak Global Enviromental Facility-ja, zajedničke agencije Ujedinjenih nacija i Svjetske banke ističe da se širenje pustinjog tla dešaa u stotinjak zemalja: Moctar Toure, Global Enviromental Facility, zajednička agencija UN i Svjetske banke: Suhog tla je sve više i više. Sada zahvata oko 40 procenata zemljine površine i uveliko se odražava na životne uvjete trećine svjetskog stanovništva. Oko dvije milijarde ljudi pogođeni su posljedicama sušnog zemljista i širenjem pustinjskog tla. Najviše pogođeni regioni su sub-saharska Afrika, centralna Azija i sjeveroistočni dio Brazila. Ugrožena je cjelovitost ekoloških sistema na tim područjima, a ogrmni gubici u poljoprivrednoj proizvodnji, upozorava gospodin Toure mogli i izazvati masovni egzodus ljudi u potrazi za plodnijim zemljištem, zemljištem na kojem se mogu prehraniti, i ističe: Moctar Toure: Promjena klime je glavni razlog fenomena širenja pustinjskog tla. Stručnjaci se slažu u ocjeni da su gotovo svi uzroci za širenje pustinja, vezani za čovjeka. Uz stalni porast temperature zemljine atmosfere i porast stanovništa, slabo upravljanje zemljištem, neodgvorno korištenje prirodnih resursa, pogotovu u inače ekološki osjetljivim, neki su od uzroka na koje se najčešće ukazuje. Robert Winterbotton, stručnjak Međunarodne organizacije za prirodne resurse sa sjedištem u Washingtonu,oraganizacije koja pruža brojne profesionalne usluge u oblasti zaštite zemljišta uglavnom u Africi kaže da procesi širenja pustinjskog tla mogu preduprijediti. Organizacija za koju radi i američka agencija USAID su poslednjih trideset godina radili na zaustavljanju širenja pustinja u Africi. O tome gospodin Winterbottom kaže: <Upravo smo kompletirali istraživanje u Nigeriji koje pokazuje da dva, tri miliona hektara zemljista, zahvaljući pošumljavanju i povećanoj brizi o zemljištu danas mnogo produktivnija, da je sadnja usjeva je u porastu, da su ljetine obilnije unatoč promjenama u koje se odnose na padavine i drugim problemima koji su mogli uticati na degradaciju zemljišta.> Zaštita postojeće plodnog tla i predupređivanje uticaja nepovoljnih faktora koji utiču na pretvaranje zemljišta u pustinje je jedino realno rjesenje. Kada proces pretvaranja tla u pustinju krene, ili već odmakne, obnova i revitalizacija zemljišta je veoma, veoma skup i dugotrajan proces. Stoga gospodin Toure upozorava: Moctar Toure: Po mom mišljenju ne činimo dovoljno. Problem širenja pustinjskog tla je toliko veliki da zahtijeva opći, svjetski angžman da bi se ti procesi sveli u proporcija koje se mogu držati pod kontrolom.